en nl fi fi fi fi fi sv en ro fi fi fi fi fi ro fi fr pt hbs_lat fi fi fi fi fi fi fi fi fi en fi fi fr pt fi hbs_lat fi fi fi fi fi fi fi fi fi fi fi fi fi fi fi fi fi fi fi fi fi cs hu fi fi fi fi fi fi de fi fi fi fi fi sv fi sv fi fi hbs_lat fi fi fi fi fi nl fi fi fi fi id et kn es et fi fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi pt
Laki rikoslain 9 ja 37 luvun muuttamisesta
Eduskunta on 3 päivänä huhtikuuta 2001 lähet­tänyt lakivaliokuntaan valmistelevasti käsiteltäväksi hallituksen esityksen laiksi rikoslain 9 ja 37 luvun muuttamisesta ( HE 22/2001 vp ).
Valiokunnassa ovat olleet kuultavina
lainsäädäntöneuvos Sanna Heikinheimo , oikeusministeriö
poliisiylitarkastaja Jouni Välkki , sisäasiainministeriö
varatuomari Pekka Somerkoski , Suomen Pankki
Valiokunta on antanut lausunnon valtioneuvoston kirjelmästä, joka koskee ehdotusta puitepäätökseksi rahanväärennyksen estämiseksi annettavan rikosoikeudellisen suojan vahvistamisesta euron käyttöönoton yhteydessä (LaVL 3/1999 vp — U 24/1999 vp ).
Esityksessä ehdotetaan, että rikoslain oikeushenkilön rangaistusvastuuta koskevat säännökset laajennettaisiin koskemaan tilanteita, joissa oikeushenkilössä tosiasiallista päätösvaltaa käyttävä on ollut osallinen rikokseen tai sallinut rikoksen tekemisen. Lisäksi maksuvälinerikoksia koskevaa rikoslain lukua ehdotetaan muutettavaksi siten, että rahanväärennyksen tekomuotoihin lisätään väärän tai väärennetyn rahan maasta vienti ja kuljettaminen. Rahanväärennyksen valmistelua koskevan säännöksen soveltamisala laajennettaisiin kattamaan rikoksen tekemiseen soveltuvan tallenteen tai ohjelmiston valmistamista, maahan tuomista sekä hankkimista tai vastaanottamista. Hallussapito ehdotetaan myös lisättäväksi rahanväärennyksen valmistelun tekomuodoksi. Lisäksi oikeushenkilön rangaistusvastuu ehdotetaan ulotettavaksi rahanväärennykseen, törkeään rahanväärennykseen, lievään rahanväärennykseen, rahanväärennyksen valmisteluun ja väärän rahan käyttöön.
Ehdotetuilla säännöksillä pantaisiin Suomessa täytäntöön Euroopan unionin neuvoston toukokuussa 2000 hyväksymä puitepäätös rahanväärennyksen estämiseksi annettavan suojan vahvistamisesta rikosoikeudellisten ja muiden seuraamusten avulla euron käyttöönoton yhteydessä.
Ehdotettu laki on tarkoitettu tulemaan voimaan viimeistään 29 päivänä toukokuuta 2001.
Lakiehdotuksen tarkoituksena on panna Suomessa täytäntöön Euroopan unionin neuvoston toukokuussa 2000 hyväksymä puitepäätös euron väärentämisen torjunnasta. Valiokunta on edellä mainitussa puitepäätöstä koskevassa lausunnossaan ilmoittanut suhtautuvansa myönteisesti euron rikosoikeudellisen suojan parantamiseen. Hallituksen esitykseen sisältyvä lakiehdotus on puitepäätöksen täytäntöönpanemiseksi tarpeel­linen. Valiokunta puoltaa lakiehdotuksen hyväksymistä seuraavin huomautuksin ja muutosehdotuksin.
Laki rikoslain 9 ja 37 luvun muuttamisesta
9 luku. Oikeushenkilön rangaistusvastuusta
2 §.  Rangaistusvastuun   edellytykset.
Pykälän 1 momenttia ehdotetaan muutettavaksi siten, että lakimääräiseen toimielimeen tai muuhun johtoon kuuluvan lisäksi myös oikeushenkilössä tosiasiallista päätösvaltaa käyttävän henkilön osallistuminen rikokseen tai sen salliminen voi perustaa oikeushenkilön rangaistusvastuun.
Valiokunta ehdottaa, että säännöksen sanamuotoa selkeytetään ja lain johtolauseeseen tehdään vähäinen täsmennys.
Edellä esitetyn perusteella lakivaliokunta kun­nioittavasti ehdottaa,
että lakiehdotus hyväksytään muutet­tuna seuraavasti:
rikoslain 9 ja 37 luvun muuttamisesta
muutetaan 19 päivänä joulukuuta 1889 annetun rikoslain (39/1889) 9 luvun 2 §:n 1 momentti sekä 37 luvun 1 ja 4 §, sellaisina kuin ne ovat, 9 luvun 2 §:n 1 momentti laissa 743/1995 ja 37 luvun 1 ja 4 § laissa 769/1990, sekä
lisätään 37 lukuun, sellaisena kuin se on siihen myöhemmin tehtyine muutoksineen, uusi 14 § seuraavasti:
Oikeushenkilö voidaan tuomita yhteisösakkoon, jos sen lakimääräiseen toimielimeen tai muuhun johtoon kuuluva taikka oikeushenkilössä tosiasiallista päätösvaltaa käyttävä on ollut osallinen rikokseen tai sallinut rikoksen tekemisen taikka jos oikeushenkilön toiminnassa ei ole noudatettu vaadittavaa huolellisuutta ja varovaisuutta rikoksen ehkäisemiseksi.
1, 4 ja 14 §
Helsingissä 4 päivänä huhtikuuta 2001
Asian ratkaisevaan käsittelyyn valiokunnassa ovat ottaneet osaa
pj. Henrik Lax /r
vpj. Matti Vähänäkki /sd
jäs. Sulo Aittoniemi /alk
Valiokunnan sihteerinä on toiminut